Diari Oficial de la Generalitat Valenciana


Sumari del DOGV 8229, del 07-02-2018 (2018/746)

RESOLUCIÓ d'11 de gener de 2018, de la Conselleria d'Educació, Investigació, Cultura i Esport, per la qual es modifica l'autorització al centre privat autoritzat d'ensenyaments professionals de Música Ignacio Monzonís, de l'Eliana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/746


Data del document
:   11-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'11 de gener de 2018, de la Conselleria d'Educació, Investigació, Cultura i Esport, per la qual es modifica l'autorització al centre privat autoritzat d'ensenyaments professionals de Música Ignacio Monzonís, de l'Eliana. [2018/746]  
L'expedient ha sigut iniciat pel representant de la titularitat del centre privat autoritzat d'ensenyaments professionals de Música Ignacio Monzonís, número de codi 40454300, de l'Eliana, en sol·licitud de modificació de l'autorització per a impartir en els ensenyaments professionals de Música l'especialitat instrumental de Guitarra.  
La Direcció General de Centres i Personal Docent va emetre un informe favorable de 7 d'abril de 2017 sobre l'adequació de les instal·lacions proposades, quant a espais educatius, d'acord amb la normativa aplicable.  
Vista la proposta favorable de la direcció territorial competent en matèria educativa, que inclou informes favorables de la Unitat Tècnica de Construccions respecte a les instal·lacions, i el de la inspecció educativa quant a la titulació del professor per a impartir l'especialitat sol·licitada d'acord amb la normativa vigent.  
Vist l'informe favorable de la direcció general competent en l'ordenació dels ensenyaments de règim especial, respecte al compliment normatiu de l'especialitat sol·licitada.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; el Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació; el Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, i el Decret 158/2007, de 21 de setembre, del Consell, pel qual s'estableix el currículum dels ensenyaments professionals de Música i es regula l'accés a aquests ensenyaments.  
Vista la proposta del director general de Centres i Personal Docent, de 11 de gener de 2018, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que a continuació s'indica, en els termes que s'hi especifiquen.  
Codi: 52696273.  
Denominació genèrica del centre: centre autoritzat d'ensenyaments artístics professionals de Música.  
Denominació específica del centre: Ignacio Monzonís.  
Titular: Colegio Iale, SA.  
Domicili: av. Doctor Peset, núm. 4.  
Localitat: l'Eliana (46582).  
Província: València.  
Modificació que s'autoritza: s'autoritza l'especialitat instrumental de Guitarra en el grau professional de Música.  
El centre impartirà, a més, els ensenyament que ja té autoritzats en resolucions anteriors, sense cap variació del nombre de places escolars.  
  
  
Segon  
Qualsevol modificació dels termes d'aquesta resolució requerirà la preceptiva autorització de l'Administració educativa.  
  
Tercer  
El que disposa aquesta resolució donarà lloc a les corresponents inscripcions en el Registre de centres docents de la Comunitat Valenciana.  
  
Quart  
Aquesta resolució tindrà efectes des de la data en què es dicte; no obstant això, els seus efectes acadèmics s'entenen per al pròxim curs escolar.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de l'òrgan que ha dictat l'acte, en el termini d'un mes, comptat des de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de ser notificada.  
Tot això sense perjudici de qualsevol altre recurs que l'interessat desitge interposar.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 11 de gener de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmico d'Educació i Investigació: Miguel Soler Gracia.